ભારત સરકાર તથા ગુજરાત સરકારના નીતિ આયોગના ધ્યેયો અંતર્ગત નવજાત શિશુ તથા બાળ મૃત્યુદર ઘટાડવા માટે થઇ રહેલા પ્રયાસોને વેગવંતા બનાવવા માટે તાજેતરમાં વિભાગીય નાયબ નિયામક કચેરી, આરોગ્ય અને તબીબી સેવાઓ, વડોદરા ઝોન દ્વારા સ્પેશીયલ ન્યુ બોર્ન કેર યુનિટ (એસ.એન.સી.યુ.) ઉપર એક દિવસીય કાર્યશિબિર અને સમીક્ષા બેઠકનું આયોજન આરોગ્ય અને પરિવાર કલ્યાણ વિભાગ, ગાંધીનગર તથા યુનિસેફના સંયુક્ત ઉપક્રમે કરવામાં આવ્યું હતું. જેમાં ઝોનના તમામ સરકારી તથા તેને સંલગ્ન મેડિકલ કોલેજ, સિવિલ હોસ્પિટલ, ગ્રાન્ટ ઇન એઇડના એસ.એન.સી.યુ.ના બાળ નિષ્ણાતો, એડમિનિસ્ટ્રેટીવ હોસ્પિટલ આસિસ્ટંટ, સ્ટાફ નર્સ તથા એસ.એન.સી.યુ.ના ઓનલાઇન ડેટા એન્ટ્રી ઓપરેટરો સહિત કુલ ૬૧ પ્રતિનિધિઓએ ભાગ લીધો હતો.